ในส่วนทางเข้าของร้านเช่า มักจะมีป้ายเตือนไม่ให้ผู้มีอายุต่ำกว่า 18 ปีเข้า
**ภาพยนตร์ลามก** คือ ภาพยนตร์ที่มีเจตนาปลุกเร้าอารมณ์ทางเพศให้แก่ผู้ชม ซึ่งมักจะแสดงภาพโป๊เปลือยหรือการร่วมเพศ โดยสามารถแบ่งอย่างกว้าง ๆ ได้สองอย่างคือ ซอฟต์คอร์ กล่าวถึงภาพยนตร์ที่ไม่มีการร่วมเพศ และฮาร์ดคอร์ กล่าวถึงภาพยนตร์ที่มีการร่วมเพศ ชื่อของภาพยนตร์ลามกมีหลากหลายเช่นในภาษาปากเรียก **หนังโป๊** หรือเรียก ภาพยนตร์เอวี (AV - adult video) หรือภาพยนตร์ผู้ใหญ่

ภาพยนตร์ลามกในช่วงแรกมักจะอยู่ในรูปแบบของวิดีโอที่เปิดชมกันในบ้าน และเฉพาะที่เช่นโรงภาพยนตร์ที่ฉายโดยเฉพาะ และต่อมาได้มีการเปลี่ยนรูปแบบลงในดีวีดีและบลูเรย์ รวมถึงเผยแพร่ในอินเทอร์เน็ต ภาพยนตร์ที่มีการเผยให้เห็นอวัยวะเพศหรือแสดงการร่วมเพศนั้น แม้ว่าจะผิดกฎหมายในประเทศไทย[] และยังไม่เป็นที่ยอมรับในสังคม[] แต่ยังมีการลักลอบผลิตและจำหน่ายหรือแจกจ่ายอยู่

คำศัพท์
-------

หนังโป๊ในภาษาอังกฤษคือ "pornographic film" ซึ่งคำว่า "pornography" ในภาษาอังกฤษ มาจากภาษากรีกคำว่า "pórnē" (โสเภณี) บวกกับคำว่า "graphos" (เขียน) รวมแล้วหมายถึง *การเขียนเกี่ยวกับเรื่องราวของโสเภณี* จะเห็นได้ว่าแรกเริ่มนั้น ศัพท์คำนี้ก็ได้ถูกนิยามขึ้นมาให้หมายถึงผลงานศิลปะหรือวรรณกรรมใด ๆ ก็ตาม ที่ได้วาดหรือบรรยายถึงชีวิตของบรรดาโสเภณีมานับตั้งแต่ต้น

ส่วนคำว่า "โป๊" มาจากภาษาจีนแต้จิ๋ว "โป้ว" หมายถึง *ปะชุนเสื้อผ้า, ซ่อมแซม, บำรุงร่างกาย* สำหรับพจนานุกรมฉบับราชบัณฑิตยสถาน พ.ศ. 2525 ได้ให้ความหมายไว้ว่า "โป๊" เป็นภาษาพูดที่หมายถึง *เปลือยหรือค่อนข้างเปลือย, มีเจตนาเปิดเผยอวัยวะบางส่วนที่ควรปกปิด* เดิมทีหนังโป๊ คือหนังคั่นรายการที่มีลักษณะวาบหวาม

หนังโป๊ เรียกกันหลาย ๆ แบบ ตามระดับว่าเห็นสัดส่วนของผู้แสดงเพียงใด ถ้าเห็นเล็กน้อย หรือมีการเซนเซอร์มาก เรียกว่าหนังอาร์ ถ้าเห็นมาก ๆ มีการเซ็นเซอร์น้อย หรือเห็นทั้งหมด เรียกกันทั่วไปว่าหนังเอกซ์ เนื้อหาจะเป็นการแสดงท่าทางการร่วมเพศ ซึ่งหลายประเทศที่อนุญาตให้ผู้ชมที่อายุมากกว่าสิบแปดเท่านั้นจะดูได้ (ขณะที่ภาพยนตร์เรตอาร์ในสหรัฐอเมริกาหมายความรวมไปถึงภาพยนตร์ที่มีความรุนแรง มีการซื้อขายยาเสพย์ติด และ/หรือมีภาพเปลือยเป็นส่วนประกอบ เช่น คิลบิล หรือ เดอะเมทริกซ์)

ขั้นตอนการทำหนังโป๊ในอดีต ในภาพเป็นภาพยนตร์ลามกของออสเตรียในปี พ.ศ. 2449

หนังโป๊ในประเทศไทย
------------------

หนังโป๊ในประเทศไทยนั้นผิดกฎหมาย และการดูหนังโป๊ไม่เป็นที่ยอมรับในสังคม แต่ก็มีการลักลอบจำหน่ายอยู่ตามตลาดนัด รวมถึงบนเว็บไซต์ ซึ่งอาจขายรหัสผ่านเพื่อให้ผู้ซื้อเข้าไปดาวน์โหลดหนังได้ หรือส่งแผ่นหนังให้ผู้ซื้อผ่านทางไปรษณีย์ไทย หนังโป๊ที่จำหน่ายในประเทศไทยนิยมทำซ้ำมาจากหนังโป๊ญี่ปุ่นเป็นส่วนใหญ่และมีราคาจำหน่ายที่ต่ำมาก โดยแผ่นดีวีดีราคาจำหน่ายเริ่มต้นเพียง 20 บาทเท่านั้น และแผ่นบลูเรย์ ราคาจำหน่ายเริ่มต้นเพียง 60 บาท

หนังโป๊ในโรงภาพยนตร์
--------------------

ในยุคหนึ่งมีหลายโรงภาพยนตร์ที่ไม่สามารถทำรายได้เท่าที่ควรเนื่องจากมีโรงภาพยนตร์ใหม่ เปิดขึ้นมาตามห้างสรรพสินค้า
โรงภาพยนตร์หลายแห่งจึงหันมาฉายหนังโป๊ โดยเป็นที่รู้กันในหมู่คนดูว่า หนังควบ หน้าโรงจะติดประกาศว่า ไทยควบญี่ปุ่น หรือ จีนควบญี่ปุ่น แต่ในโรงภาพยนตร์จะจัดฉายหนังโป๊ ทั้งนี้ ในโรงภาพยนตร์บางแห่งยังให้มีการขายบริการทางเพศภายในโรงภาพยนตร์ควบคู่ไปด้วย

หนังโป๊ในญี่ปุ่น
----------------

ภาพยนตร์สีชมพู (ญี่ปุ่น: ピンク映画; โรมาจิ: *Pinku eiga*) เป็นรูปแบบหนึ่งของหนังโป๊ซอฟต์คอร์ของญี่ปุ่นในช่วงแรก โดยมีลักษณะที่โชว์เฉพาะหน้าอกและก้น โดยจะไม่แสดงส่วนอวัยวะเพศและขนรอบอวัยวะเพศ โดยภาพยนตร์ที่ออกมาจะเป็นลักษณะของภาพยนตร์ต้นทุนต่ำ และต่อมาเมื่อวิดีโอได้เริ่มเป็นที่นิยม ภาพยนตร์เอวีได้ครอบครองตลาดแทนที่ภาพยนตร์สีชมพู

ในประเทศญี่ปุ่นจำกัดอายุของผู้ชมไว้ที่ 18 ปีเช่นกันทั้งสื่อที่เป็นภาพยนตร์ ที่ใช้คนแสดง หรือแอนิเมชันที่เป็นการ์ตูน กฎหมายของประเทศญี่ปุ่นได้จำกัดสื่อเอาไว้ว่า หากจะขายหนังโป๊ได้อย่างถูกกฎหมาย จำเป็นที่จะต้องทำการเซ็นเซอร์ หรือทำภาพโมเสกไว้ ดังนั้น หากหนังโป๊ที่ไม่ได้ผ่านการเซ็นเซอร์ที่อวัยวะเพศของผู้แสดง จะถือว่าเป็นหนังใต้ดิน หรือเรียกง่าย ๆ ว่าหนังเถื่อนนั่นเอง

นางแบบที่แสดงหนังโป๊ อาจเรียกได้อีกอย่างหนึ่งว่า นางเอกเอวี หรือ นางแบบเอวี (เอวี หรือ AV ในที่นี้ย่อมาจาก Adult Video ซึ่งหมายถึงหนังโป๊นั่นเอง)

ในปัจจุบันวีซีดีและดีวีดีเป็นที่นิยมแพร่หลายมากขึ้น ดังนั้นการถ่ายภาพนางแบบสวย ๆ น่ารัก ๆ ในชุดว่ายน้ำ หรือในชุดอื่น ๆ ในปัจจุบันนั้น นอกเหนือจากการถ่ายเป็นภาพนิ่งแล้ว ยังนิยมถ่ายในรูปแบบไฟล์วีดีโอ หรือในรูปแบบวีซีดีหรือดีวีดีอีกด้วย ซึ่งนางเอกเอวีบางคนก็มีการถ่ายแบบด้วย แต่จะออกแนวเซ็กซี่มากกว่า ซึ่งในญี่ปุ่นอาจเรียกว่าฟูลนู้ด (อังกฤษ: full nude) มีลักษณะเป็นเรตเอกซ์ เนื่องจากมีการโพสท่าที่เซ็กซี่กว่านางแบบทั่วไป และมีการถอดเสื้อผ้าหรือการเปลือยกาย ต่างจากนางแบบทั่วไป โดยจะสังเกตได้จากปกหน้าและปกหลัง จะวาบหวามมากกว่า และจะมีการระบุไว้บนปกชัดเจน

ปัญหาสุขภาพ
-----------

การร่วมเพศในหนังโป๊มักกระทำโดยไม่ใช้ถุงยางอนามัยจึงทำให้นักแสดงมีความเสี่ยงติดโรคติดต่อทางเพศสัมพันธ์ ใน พ.ศ. 2529 เกิดการระบาดของเชื้อเอชไอวีเป็นเหตุให้นักแสดงทั้งหญิงและชายหลายคนเสียชีวิตด้วยโรคเอดส์ เหตุการณ์นี้นำมาซึ่งการก่อตั้งมูลนิธิสุขภาพแห่งอุตสาหกรรมหนังผู้ใหญ่ (Adult Industry Medical Health Care Foundation หรือ AIM) ใน พ.ศ. 2541 ซึ่งช่วยก่อตั้งระบบเฝ้าสังเกตในอุตสาหกรรมหนังโป๊ของสหรัฐ โดยการบังคับให้นักแสดงทำการตรวจเชื้อเอชไอวีทุก ๆ 30 วัน จนถึง พ.ศ. 2556 การติดเชื้อเอชไอวีในหมู่นักแสดงจากอุตสาหกรรมหนังโป๊สหรัฐเกิดขึ้นไม่บ่อยนัก และในสามทศวรรษมีการระบาดเกิดขึ้นเพียงไม่กี่ครั้ง AIM ปิดตัวลงในเดือนพฤษภาคม พ.ศ. 2554 และถูกฟ้องล้มละลายจากคดีเกี่ยวกับการรั่วไหลของข้อมูลเกี่ยวกับผู้ป่วยที่ควรจะเป็นความลับ รวมถึงชื่อและผลของการตรวจโรคติดต่อทางเพศสัมพันธ์

ดูเพิ่ม
-------

* ภาพยนตร์ลามกเกย์
* รายชื่อนักแสดงภาพยนตร์ลามกเกย์
* เทปการมีเพศสัมพันธ์ของคนดัง
* หนังสือลามก

อ้างอิง
-------

1. ↑  บทความ "โป๊-เปลือย-ลามก-อนาจาร" โดยสมเกียรติ ตั้งนโม มหาวิทยาลัยเที่ยงคืน
2. ↑  บทความ "โป๊" โดย ศ.จำนงค์ ทองประเสริฐ
3. ↑  Richie, Donald (1987) [1972]. "The Japanese Eroduction". A Lateral View: Essays on Culture and Style in Contemporary Japan. Berkeley, California: Stone Bridge Press. p. 156. ISBN 0-9628137-4-5.
4. ↑  Basten, Fred; Holmes, Laurie; Holmes, John C. (1998). *Porn King: The John Holmes Story*. John Holmes Inc. ISBN 1-880047-69-1.
5. ↑  Dennis Romero (May 3, 2011). "Porn Clinic AIM Closes For Good: Valley-Based Industry Scrambles to Find New STD Testing System". *LA Weekly*. สืบค้นเมื่อ May 3, 2011.
6. ↑  Williams, Mitchell. "How a Straight Adult Performer Convinced Me That Condoms Are Useless in Porn". Huffington Press. สืบค้นเมื่อ 18 February 2014.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ภาพยนตร์ลามก**

| * ด
* ค
* ก
สรุปเพศสภาพของมนุษย์ |
| --- |
| สรีรวิทยา | การแข็งตัวขององคชาต · องคชาตแข็งตัวขณะหลับ · ประจำเดือน · ความเสียวสุดยอดทางเพศ (การหลั่งน้ำอสุจิและการหลั่งน้ำในเพศหญิง) · การตั้งครรภ์ · อารมณ์ทางเพศ |
| อนามัยและการศึกษา | การคุมกำเนิด · ถุงยางอนามัย · โรคภูมิแพ้น้ำอสุจิตัวเอง · เวชศาสตร์การเจริญพันธุ์ (บุรุษเวชศาสตร์ **·**  นรีเวชศาสตร์ · วิทยาระบบปัสสาวะ) · การร่วมเพศอย่างปลอดภัย · เพศศึกษา · เพศบำบัด (คู่เพศบำบัด) · ความผิดปกติทางเพศ (ภาวะหย่อนสมรรถภาพทางเพศ · ภาวะความต้องการทางเพศสูง · ภาวะความต้องการทางเพศต่ำ) · โรคติดต่อทางเพศสัมพันธ์ · เพศเวชศาสตร์ |
| เอกลักษณ์ | เอกลักษณ์เพศภาวะ · อัตลักษณ์ทางเพศ · รสนิยมทางเพศ |
| กฎหมาย | อายุที่ยอมให้ร่วมประเวณีได้ · อาชญากรรมการแพร่เชื้อเอชไอวี · การร่วมประเวณีกับญาติสนิท · การแสดงลามกอนาจาร · ความลามก · การข่มขืนกระทำชำเรา · การล่วงละเมิดทางเพศ · การคุกคามทางเพศ · การก่อกวนทางเพศ · การประพฤติมิชอบทางเพศ · ความรุนแรงทางเพศ |
| ประวัติศาสตร์ | สงครามเพศนักคตินิยมสิทธิสตรี · ประวัติศาสตร์การวาดภาพกาม · การปฏิวัติทางเพศ |
| ความสัมพันธ์และสังคม | อนาธิปไตยกับความรักและเพศ · การวางแผนครอบครัว · โรคกามวิปริต · การมีคนรักหลายคน · ความสำส่อน · เพศสัมพันธ์ก่อนแต่งงาน · ความรักใคร่ · การงดเว้นการมีเพศสัมพันธ์ · การดึงดูดทางเพศ · ทุนทางเพศ · จริยธรรมทางเพศ · รูปธรรมทางเพศ |
| แบ่งตามประเทศ | เพศสภาพในประเทศจีน · เพศสภาพในประเทศญี่ปุ่น · เพศสภาพในประเทศเกาหลีใต้ |
| กิจกรรมทางเพศ | การร่วมเพศทางทวารหนัก · แบร์แบล็ก· บีดีเอสเอ็ม · การมีเพศสัมพันธ์กับเด็ก · การหลั่งใน · เอ็ดกิง ·เฟทิชิซึม · การสำเร็จความใคร่ด้วยการสอดมือ · ฟิสติง · แก็งแบง · การร่วมเพศหมู่ · การสำเร็จความใคร่ด้วยตนเอง · กลไกเพศสภาพของมนุษย์ · การเล้าโลมที่หัวนม · การร่วมเพศแบบไม่สอดใส่ · การหลั่งน้ำอสุจิลงใบหน้า(Facial) · การเกิดอารมณ์เพศจากเท้า · ฟุตจ็อบ · การบังคับสำเร็จความใคร่ · Frot · แฮนด์จ็อบ · การร่วมประเวณีทางหน้าอก · ซุมะตะ · การร่วมเพศทางปาก (69 · การเลียทวารหนัก · การเลียช่องคลอด · การดูดอวัยวะเพศชาย · Irrumatio) · การมีเพศสัมพันธ์ในอวกาศ · ท่วงท่าการร่วมเพศ · จินตนาการทางเพศ · การร่วมเพศ (เล้าโล้มก่อนมีเพศสัมพันธ์) · การร่วมเพศแบบสอดใส่ · การสลับคู่ · การตีฉิ่ง · การขมิบช่องคลอด · Quickie · ราดปัสสวะ · การร่วมเพศเสมือน (ไซเบอร์เซ็กซ์ · Dirty talk) · การแข่งขันเสื้อเปียกน้ำ · Circle jerk · การทรมานอัณฑะและองคชาต · การหลั่งนอก · Coprophilia ·· เพศสัมพันธ์เมจิก · สโนว์บอลลิง · การอมถุงอัณฑะ · วีนัสบัตเตอร์ฟลาย |
| อุตสาหกรรมทางเพศ | วิดีโอเกมสำหรับผู้ใหญ่ · เซ็กซ์ทัวร์ (เซ็กซ์ทัวร์หญิง · เซ็กซ์ทัวร์เด็ก) · ศิลปะเร้ากำหนัด · สื่อลามก (ภาพยนตร์ลามก) · สื่อลามกเกย์ · การค้าประเวณี · ตลกหยาบโลน · พิพิธภัณฑ์เพศศึกษา · เซ็กซ์ชอป · เซ็กซ์ทอย · Strip club · เว็บไซต์ลามก |
| ดูเพิ่มที่ กลุ่มบุคคลที่มีความหลากหลายทางเพศ และ ความคลั่งไคล้ทางเพศในวัตถุ |